Lēmums

**Vitālo funkciju mērāmo iekārtu piederumi**

(identifikācijas Nr. PSKUS 2018/77)

 (*Iepirkums tiek rīkots Publisko iepirkumu likuma 9.panta noteiktajā kārtībā*)

Rīga 2018.gada 1.jūnijs

Iepirkuma komisija, izveidota ar VSIA “Paula Stradiņa klīniskā universitātes slimnīca” 2018.gada 1.marta rīkojumu Nr.11-10/47 „Par iepirkuma komisijas izveidi iepirkumam “Vitālo funkciju mērāmo iekārtu piederumi”, ar 26.04.2018. grozījumiem Nr.11-10/70:

**Komisijas sastāvs:**

|  |  |
| --- | --- |
| Komisijas priekšsēdētāja: | **Toms Bērziņš** **–** Medicīnas tehnoloģiju daļas vadītājs; |
| Komisijas locekļi: | **Elīna Rostoka** – vecākā medicīnas ierīču speciāliste/fiziķe;**Vjačeslavs Beļikovs** – medicīnas iekārtu inženieris |
|  | **Lāsma Vītoliņa** – Iepirkumu daļas iepirkumu procesu koordinatore |

Pieaicinātais eksperts: A.Popova

*Saskaņā ar Publisko iepirkumu likuma grozījumiem (stājas spēkā 01.06.2018.), 9.panta 5.punktā minētos kandidātu vai pretendentu izslēgšanas nosacījumus neattiecina uz tiem iepirkumiem vai tām iepirkumu procedūrām, kuras uzsāktas vai izsludinātas pirms šo normu spēkā stāšanās dienas.*

1. **Pasūtītājs** – VSIA “Paula Stradiņa klīniskā universitātes slimnīca”, reģ. Nr. 40003457109, Pilsoņu iela 13, Rīga, LV-1002.
2. **Iepirkuma identifikācijas numurs** – PSKUS 2018/77
3. **Piedāvājuma izvēles kritērijs:** piedāvājums, kas atbilst nolikumā izvirzītajām prasībām un ir ar zemāko kopējo cenu EUR bez PVN.
4. **Pretendenti, kuri iesnieguši piedāvājumus un piedāvātās cenas EUR bez PVN:**

|  |  |  |  |
| --- | --- | --- | --- |
| Nr.p.k. | Piedāvājuma iesniegšanas datums un laiks | Pretendenta nosaukums | Piedāvātās kopējās vērtējamās cenas EUR bez PVN |
| 1. | 15.05.2018.Plkst 14:00 | SIA “Tradintek” | 5.daļa – 40 032.11  |
| 2. | 23.05.2018.Plkst.12:52 | SIA “AB Medical Group Riga” | 4.daļa – 9 102.80 |
| 3. | 23.05.2018.Plkst.15:47 | SIA “Amerikas Baltijas Tehnoloģiju Korporācija” | 2.daļa – 3 128.95 |
| 4. | 24.05.2018.Plkst.09:19 | SIA “A.Medical” | 1.daļa – 2 420.773.daļa – 13 944.94 |

**5. Noraidītie pretendenti un to noraidīšanas iemesli saskaņā ar PIL 9.panta astoto daļu:** nav

**6. Lēmuma pieņemšanas datums:** 01.06.2018.

**7. Pretendents, kuram piešķirtas līguma slēgšanas tiesības un pamatojums piedāvājuma izvēlei:**

Saskaņā ar nolikuma 13.3.4.3.punktu un iepirkuma komisijas izvērtējumu, vispārīgās vienošanās slēgšanas tiesības par vitālo funkciju mērāmo iekārtu piederumu piegādi tiek piešķirtas:

* iepirkuma priekšmeta 2 daļā *Piederumi Pulsion pacientu monitoriem*– SIA “Amerikas Baltijas Tehnoloģiju Korporācija”;
* iepirkuma priekšmeta 3.daļā  *Piederumi Drager pacientu monitoriem* – SIA “A.Medical”;
* iepirkuma priekšmeta 4.daļā *Vienreizlietojami SpO2 sensori pacientu monitoriem* – SIA “AB Medical Group Riga”;
* iepirkuma priekšmeta 5.daļā *Piederumi GE pacientu monitoriem* – SIA “Tradintek”.

Nepiešķirt līguma slēgšanas tiesības SIA “A.Medical” iepirkuma priekšmeta 1.daļā, jo pretendents ar 01.06.2018. komisijas lēmumu ir izslēgts no turpmākās dalības šajā daļā kā neatbilstošs nolikuma 10.2.punkta prasībām.

Izbeigt bez rezultāta iepirkuma priekšmeta 1.daļu, jo nav iesniegts neviens atbilstošs piedāvājums.

Iepirkuma ietvaros vispārīgās vienošanās plānotā summa par visām iepirkuma priekšmeta daļām ir 41 990.00 EUR bez PVN. Saskaņā ar eksperta sniegto informāciju, vispārīgās vienošanās kopējā plānotā summa netiks mainīta un vispārīgā vienošanās par 4.daļām tiks slēgta uz 36 (trīsdesmit sešiem) mēnešiem par pasūtītāja plānotajiem finanšu līdzekļiem – 41 990.00 EUR bez PVN.

Pretendents, kurš iesniedzis piedāvājumu iepirkumā, uz ko attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.